กฎกระทรวงกำหนดจำนวน คุณสมบัติหลักเกณฑ์และวิธีการสรรหา การเลือก วาระการดำรงตำแหน่งและการพ้นจากตำแหน่งของประธานกรรมการและกรรมการในคณะกรรมการการอาชีวศึกษาพ.ศ. ๒๕๖๒[๑] อาศัยอำนาจตามความในมาตรา๘ วรรคหนึ่ง และมาตรา ๑๗ วรรคห้าแห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ๑ ให้ยกเลิกกฎกระทรวงกำหนดจำนวนกรรมการคุณสมบัติ หลักเกณฑ์และวิธีการสรรหาการเลือกประธานกรรมการและกรรมการวาระการดำรงตำแหน่ง และการพ้นจากตำแหน่งของกรรมการในคณะกรรมการการอาชีวศึกษา พ.ศ.๒๕๔๖ข้อ๒ ในกฎกระทรวงนี้กรรมการหมายความว่า กรรมการการอาชีวศึกษาองค์กรเอกชนหมายความว่า คณะกรรมการกลางกลุ่มเกษตรกรแห่งประเทศไทย สภาเกษตรกรแห่งชาติสภาหอการค้าแห่งประเทศไทย สภาอุตสาหกรรมแห่งประเทศไทย สภาอุตสาหกรรมท่องเที่ยวแห่งประเทศไทยและสมาคมธนาคารไทยองค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาล องค์การบริหารส่วนตำบล กรุงเทพมหานครเมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง ทั้งนี้ที่มีการดำเนินงานเกี่ยวข้องกับการจัดการอาชีวศึกษาองค์กรวิชาชีพหมายความว่าองค์กรวิชาชีพที่ได้รับการจัดตั้งตามกฎหมายที่มีการดำเนินงานเกี่ยวข้องกับการอาชีวศึกษาสถานประกอบการหมายความว่า สถานประกอบการตามกฎหมายว่าด้วยการอาชีวศึกษาข้อ๓ ให้คณะกรรมการการอาชีวศึกษามีกรรมการจำนวนไม่เกินยี่สิบเก้าคนประกอบด้วย(๑)ประธานกรรมการ(๒)กรรมการโดยตำแหน่ง ได้แก่ ปลัดกระทรวงศึกษาธิการ เลขาธิการสภาการศึกษา เลขาธิการคณะกรรมการการศึกษาขั้นพื้นฐานเลขาธิการคณะกรรมการการอุดมศึกษา เลขาธิการคณะกรรมการกฤษฎีกา เลขาธิการสภาพัฒนาการเศรษฐกิจและสังคมแห่งชาติและผู้อำนวยการสำนักงบประมาณ(๓)กรรมการซึ่งเป็นผู้แทนองค์กรเอกชน จำนวนสามคน(๔)กรรมการซึ่งเป็นผู้แทนองค์กรปกครองส่วนท้องถิ่น จำนวนหนึ่งคน(๕)กรรมการซึ่งเป็นผู้แทนองค์กรวิชาชีพ จำนวนหนึ่งคน(๖)กรรมการผู้ทรงคุณวุฒิ จำนวนไม่น้อยกว่าสิบสามคนแต่ไม่เกินสิบห้าคนซึ่งแต่งตั้งจากผู้ที่มีความรู้ความสามารถความเชี่ยวชาญ และประสบการณ์เป็นที่ประจักษ์ ทางด้านอุตสาหกรรม ด้านธุรกิจหรือบริการด้านเกษตรและประมง ด้านกฎหมาย ด้านการเงินการคลังหรือการลงทุน ด้านการพัฒนากำลังคนด้านการจัดการอาชีวศึกษาภาครัฐ ด้านการจัดการอาชีวศึกษาภาคเอกชน ด้านการจัดการศึกษาพิเศษหรือด้านการประเมินคุณภาพการศึกษา ด้านใดด้านหนึ่งหรือหลายด้านรวมกันให้เลขาธิการคณะกรรมการการอาชีวศึกษาเป็นกรรมการและเลขานุการและให้เลขาธิการคณะกรรมการการอาชีวศึกษาแต่งตั้งเจ้าหน้าที่ของสำนักงานคณะกรรมการการอาชีวศึกษาอีกไม่เกินสองคนเป็นผู้ช่วยเลขานุการข้อ๔ ประธานกรรมการและกรรมการตามข้อ ๓(๓) (๔) (๕) และ (๖) ต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปี(๓)ไม่เป็นบุคคลล้มละลายหรือเคยเป็นบุคคลล้มละลายทุจริต(๔)ไม่เป็นคนไร้ความสามารถหรือคนเสมือนไร้ความสามารถ(๕) ไม่มีความประพฤติเสื่อมเสียทางจริยธรรม จรรยาบรรณหรือในการประกอบวิชาชีพ(๖)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)ไม่เป็นคู่สัญญาหรือเป็นผู้มีส่วนได้เสียหรือผลประโยชน์โดยตรงในกิจการที่เกี่ยวข้องกับสำนักงานคณะกรรมการการอาชีวศึกษาเว้นแต่เป็นการศึกษาวิจัยหรือฝึกอบรมเพื่อประโยชน์ในการศึกษา(๘)ไม่เป็นประธานกรรมการหรือกรรมการในคณะกรรมการสภาการศึกษาคณะกรรมการการศึกษาขั้นพื้นฐาน คณะกรรมการการอุดมศึกษา คณะกรรมการข้าราชการครูและบุคลากรทางการศึกษาคณะกรรมการคุรุสภา หรือคณะกรรมการส่งเสริมสวัสดิการและสวัสดิภาพครูและบุคลากรทางการศึกษาในคราวเดียวกันอีกเกินกว่าหนึ่งคณะข้อ๕ การสรรหาและการเลือกกรรมการตามข้อ๓ (๓) (๔) (๕) และ (๖) ให้สรรหาและเลือกจากบุคคลซึ่งมีคุณสมบัติและไม่มีลักษณะต้องห้ามตามข้อ๔ โดยมีหลักเกณฑ์และวิธีการ ดังต่อไปนี้(๑)การสรรหาและการเลือกกรรมการซึ่งเป็นผู้แทนองค์กรเอกชนตามข้อ ๓ (๓) ให้คณะกรรมการกลางกลุ่มเกษตรกรแห่งประเทศไทยสภาเกษตรกรแห่งชาติ สภาหอการค้าแห่งประเทศไทย สภาอุตสาหกรรมแห่งประเทศไทย สภาอุตสาหกรรมท่องเที่ยวแห่งประเทศไทยและสมาคมธนาคารไทยเสนอชื่อผู้ที่เห็นสมควรเป็นกรรมการ องค์กรละไม่เกินสองคนแล้วเสนอรัฐมนตรีว่าการกระทรวงศึกษาธิการเลือกให้เหลือจำนวนสามคนซึ่งองค์กรเอกชนหนึ่งจะมีกรรมการได้ไม่เกินองค์กรละหนึ่งคน(๒)การสรรหาและการเลือกกรรมการซึ่งเป็นผู้แทนองค์กรปกครองส่วนท้องถิ่น ตามข้อ ๓ (๔) ให้สภาองค์กรปกครองส่วนท้องถิ่นเสนอชื่อผู้ที่เห็นสมควรเป็นกรรมการแห่งละไม่เกินหนึ่งคนแล้วเสนอรัฐมนตรีว่าการกระทรวงศึกษาธิการเลือกให้เหลือจำนวนหนึ่งคน(๓)การสรรหาและการเลือกกรรมการซึ่งเป็นผู้แทนองค์กรวิชาชีพตามข้อ ๓ (๕)ให้องค์กรวิชาชีพแต่ละองค์กรเสนอชื่อผู้ที่เห็นสมควรเป็นกรรมการองค์กรละไม่เกินสองคน(๔)การสรรหาและการเลือกกรรมการผู้ทรงคุณวุฒิตามข้อ ๓ (๖)ให้สถานศึกษาที่จัดการอาชีวศึกษาของรัฐทั้งที่เป็นส่วนราชการในสังกัดสถาบันการอาชีวศึกษาหรือเป็นสถานศึกษาในสังกัดสำนักงานคณะกรรมการการอาชีวศึกษาสถานศึกษาอาชีวศึกษาภาคเอกชน และสถานประกอบการเสนอชื่อผู้ที่มีความรู้ความสามารถความเชี่ยวชาญ และประสบการณ์เป็นที่ประจักษ์ในด้านต่าง ๆ ตามข้อ ๓ (๖)แห่งละหนึ่งคนการเสนอชื่อตามความในข้อนี้ให้ดำเนินการโดยความยินยอมของผู้ได้รับการเสนอชื่อและหากองค์กรเอกชน องค์กรปกครองส่วนท้องถิ่นองค์กรวิชาชีพ สถานศึกษา หรือสถานประกอบการใด แล้วแต่กรณีไม่เสนอรายชื่อผู้ที่เห็นสมควรเป็นกรรมการภายในระยะเวลาที่กำหนด ให้ถือว่าองค์กรเอกชนองค์กรปกครองส่วนท้องถิ่นองค์กรวิชาชีพ สถานศึกษา หรือสถานประกอบการนั้น ไม่ประสงค์ที่จะเสนอชื่อผู้เป็นกรรมการข้อ๖ ให้มีคณะกรรมการสรรหา ประกอบด้วยปลัดกระทรวงศึกษาธิการ เลขาธิการสภาการศึกษาเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษา เลขาธิการคณะกรรมการการอาชีวศึกษา และกรรมการซึ่งรัฐมนตรีว่าการกระทรวงศึกษาธิการแต่งตั้งจำนวนสองคนเพื่อทำหน้าที่สรรหากรรมการซึ่งเป็นผู้แทนองค์กรวิชาชีพตามข้อ ๓ (๕)และกรรมการผู้ทรงคุณวุฒิตามข้อ ๓ (๖)ให้คณะกรรมการสรรหาเลือกกรรมการสรรหาคนหนึ่งเป็นประธานกรรมการสรรหาข้อ๗ ให้คณะกรรมการสรรหาดำเนินการสรรหาผู้ได้รับการเสนอชื่อตามข้อ๕ (๓) และ (๔) ดังต่อไปนี้(๑)สรรหาผู้ที่ได้รับการเสนอชื่อตามข้อ ๕ (๓) ให้เหลือจำนวนสองคนเสนอรัฐมนตรีว่าการกระทรวงศึกษาธิการเลือกจำนวนหนึ่งคนเพื่อเสนอเป็นกรรมการที่เป็นผู้แทนองค์กรวิชาชีพ(๒)สรรหาผู้ที่ได้รับการเสนอชื่อตามข้อ ๕ (๔)ให้เหลือจำนวนไม่น้อยกว่าสามสิบสองคนเสนอรัฐมนตรีว่าการกระทรวงศึกษาธิการเลือกเป็นกรรมการผู้ทรงคุณวุฒิโดยเลือกคนหนึ่งเพื่อเสนอเป็นประธานกรรมการและเลือกอีกจำนวนไม่น้อยกว่าสิบสามคนแต่ไม่เกินสิบห้าคนเพื่อเสนอเป็นกรรมการผู้ทรงคุณวุฒิตามข้อ๓ (๖)ข้อ๘ เมื่อดำเนินการเลือกตามข้อ ๕และข้อ ๗ เสร็จสิ้นแล้วให้รัฐมนตรีว่าการกระทรวงศึกษาธิการนำรายชื่อเสนอคณะรัฐมนตรีเพื่อแต่งตั้งเป็นประธานกรรมการและกรรมการข้อ๙ หลักเกณฑ์และวิธีการสรรหาและการเลือกประธานกรรมการและกรรมการ นอกจากที่กำหนดไว้ในกฎกระทรวงนี้ ให้เป็นไปตามที่เลขาธิการคณะกรรมการการอาชีวศึกษาประกาศกำหนดข้อ๑๐ ประธานกรรมการและกรรมการตามข้อ ๓(๓) (๔) (๕) และ (๖) มีวาระการดำรงตำแหน่งคราวละสี่ปีและอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ๑๑ นอกจากการพ้นจากตำแหน่งตามวาระ ประธานกรรมการและกรรมการตามข้อ๓ (๓) (๔) (๕) และ (๖) พ้นจากตำแหน่ง เมื่อ(๑)ตาย(๒)ลาออก(๓)คณะรัฐมนตรีให้ออก เพราะมีความประพฤติเสื่อมเสีย บกพร่องต่อหน้าที่หรือหย่อนความสามารถ(๔)ขาดคุณสมบัติหรือมีลักษณะต้องห้ามตามข้อ ๔ข้อ๑๒ ในกรณีที่ประธานกรรมการหรือกรรมการตามข้อ๓ (๓) (๔) (๕) และ (๖) พ้นจากตำแหน่งก่อนครบวาระ ให้ดำเนินการสรรหา เลือกและแต่งตั้งประธานกรรมการหรือกรรมการแทนภายในเก้าสิบวันนับแต่วันที่ผู้นั้นพ้นจากตำแหน่งเว้นแต่วาระการดำรงตำแหน่งเหลือไม่ถึงหนึ่งร้อยแปดสิบวัน จะไม่ดำเนินการก็ได้ในกรณีนี้ให้คณะกรรมการการอาชีวศึกษาประกอบด้วยกรรมการเท่าที่มีอยู่ให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่ประธานกรรมการและกรรมการตามข้อ๓ (๓) (๔) (๕) และ (๖) พ้นจากตำแหน่งตามวาระ ให้ดำเนินการสรรหา เลือกและแต่งตั้งประธานกรรมการหรือกรรมการชุดใหม่ภายในเก้าสิบวันนับแต่วันที่ครบวาระและให้ประธานกรรมการและกรรมการซึ่งพ้นจากตำแหน่งตามวาระอยู่ปฏิบัติหน้าที่ต่อไปจนกว่าประธานกรรมการและกรรมการซึ่งแต่งตั้งใหม่เข้ารับหน้าที่ข้อ๑๓ ให้คณะกรรมการการอาชีวศึกษาตามกฎกระทรวงกำหนดจำนวนกรรมการคุณสมบัติหลักเกณฑ์และวิธีการสรรหา การเลือกประธานกรรมการและกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการการอาชีวศึกษา พ.ศ.๒๕๔๖ ซึ่งปฏิบัติหน้าที่อยู่ในวันก่อนวันที่กฎกระทรวงนี้ใช้บังคับ ปฏิบัติหน้าที่คณะกรรมการการอาชีวศึกษาต่อไปจนกว่าจะได้มีคณะกรรมการการอาชีวศึกษาขึ้นใหม่ตามกฎกระทรวงนี้ให้ไว้ณ วันที่ ๗ มีนาคม พ.ศ. ๒๕๖๒ธีระเกียรติเจริญเศรษฐศิลป์รัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงกำหนดจำนวนกรรมการคุณสมบัติ หลักเกณฑ์และวิธีการสรรหา การเลือกประธานกรรมการและกรรมการ วาระการดำรงตำแหน่ง และการพ้นจากตำแหน่งของกรรมการในคณะกรรมการการอาชีวศึกษาพ.ศ. ๒๕๔๖ ได้ใช้บังคับมาเป็นเวลานาน จึงไม่เหมาะสมกับสภาพการณ์ปัจจุบันอีกทั้งมีการแก้ไขเพิ่มเติมกฎหมายเกี่ยวกับการจัดการอาชีวศึกษาโดยให้สำนักงานคณะกรรมการการอาชีวศึกษาเป็นหน่วยงานกำกับดูแลสถานศึกษาอาชีวศึกษาทั้งของรัฐและของเอกชนสมควรปรับปรุงองค์ประกอบ คุณสมบัติ หลักเกณฑ์และวิธีการสรรหาและการเลือกประธานกรรมการและกรรมการในคณะกรรมการการอาชีวศึกษาเสียใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้พัชรภรณ์/ธนบดี/จัดทำ๒๓ กรกฎาคม๒๕๖๒นุสรา/ตรวจ๒๔ กรกฎาคม ๒๕๖๒[๑]ราชกิจจานุเบกษา เล่ม ๑๓๖/ตอนที่ ๓๑ ก/หน้า ๑/๑๓ มีนาคม ๒๕๖๒